Saak teen plaaseienaar teruggetrek | George Herald
Journalist Kristy Kolberg | Thursday, 04 October 2018, 17:53
GEORGE NUUS - In ‘n dramatiese wending in die Thembalethu-streekhof vandag is die saak teen die plaaseienaar (67) en nog 'n man van Blanco (38), wat onderskeidelik vir mensehandel, poging tot seksuele aanranding en verkragting aangekla was, voorlopig deur die staat teruggetrek.
Nuwe inligting met betrekking tot selfoonrekords en het aan die lig gekom.
Die George Herald het ook betroubaar verneem dat die klaagster in die saak en die 38-jarige man moontlik saamgesweer het teen die ander man.
Die staat het dus versoek dat die ondersoek hervat moet word waarna die saak moontlik weer op die rol geplaas kan word.
Die mans, waarvan een 'n bekende plaaseienaar van die Blanco-omgewing, is verlede jaar deur lede van die gesinsgeweld, kinderbeskerming en seksuele misdrywe-eenheid (GKS) in hegtenis geneem nadat 'n tienermeisie 'n klag by die polisie ingedien het.
Die polisie het tydens 'n ondersoek in Junie 2017 op seksspeelgoed, smeermiddels, seksuele stimulante, 'n boks met vroue-onderklere en nie minder as 10 selfone, wat in staalkabinette in sy kantoor langs die huis gevind is, beslag gelê.
Daan Dercksen van Dercksens Inc. in Knysna het namens die plaaseienaar verskyn.
Posted on: 17:53 Thu, 04 October 2018